proxectonos/corpus_dominio_legal_administrativo_tmp huggingface dataset:
16/08/2011 | Administración LocalMunicipal
Ames
Iniciación de expedientes sancionadores de tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 26 de xullo de 2011 O Alcalde-Presidente Asdo: D. Santiago Amor Barreiro
01/08/2011 | Administración LocalMunicipal
Trazo
Acordo do pleno

O Pleno do Concello, en sesión extraordinaria, realizada o día 22 de xuño de 2.011, adoptou o acordo seguinte, que se fai público para dar cumplimento ao disposto no artigo 75.5 da lei 7/1985 de 2 de abril, reguladora das bases do réxime local; 1. En aplicación do disposto pola citada normativa, manter a dedicación exclusiva ó cargo de Alcalde do Concello de Trazo, sendo o seu titular actual, D. ELEUTERIO JOSE TUFEANU KORTAXARENA.2. Manter as retribucións aprobadas que figuran nos sucesivos orzamentos municipais de 3.095,19 euros brutos mensuais en 14 pagas anuais, surtindo efectos dende a data de elección de Alcalde, que tivo lugar o día 11 de xuño de 2011.3. Asumir, así mesmo o gasto polos conceptos sociais que correspondan á Corporación en tal réxime, continuando de alta no réxime xeral da Seguridade Social, surtindo efectos dende a data de elección de Alcalde, que tivo lugar o día 11 de xuño de 2011.4. As retribucións antes mencionadas, sofriran as variacións corrrespondentes aos sucesivos IPCs anuais.5. Nos orzamentos municipais para cada exercicio consignaránse, no estado de gastos, as cantidades necesarias para dar cumprimento ó acordado.6. O presente acordo permancerá en vigor ata a súa modificación ou derogación expresa.1. De acordo co disposto no citado art.75, establécense catro dedicacións parciais ós concelleiros; Joséfina Suárez López, Rosa Maria Landeira Ramas-Ríos, Manuel Pereiro Muiño e Emilio Varela Ruanova, representantes das distintas parroquias do Concello, cunha dedicación de oito horas mensuais e un salario bruto mensual de 300 euros. Con efectos dende a data de constitución da corporación o día 11 de xuño de 2011.2. Asumir, asímesmo o gasto polos conceptos sociais que correspondan á Corporación en tal réxime, dándoos de alta polo tempo fixado no réxime xeral da Seguridade Social. As retribucións antes mencionadas, sofriran as variacións corrrespondentes aos sucesivos IPCs anuais.3. Nos orzamentos municipais para cada exercicio consignaránse, no estado de gastos, as cantidades necesarias para dar cumprimento ó acordado.4. presente acordo permanecerá en vigor ata a súa modificación ou derogación expresa. Trazo 6 de xullo de 2011 O Alcalde José Dafonte Varela
01/08/2011 | Administración LocalMunicipal
Mugardos
Lista definitiva para a provisión temporal de postos de traballo do Concello de Mugardos, categoría limpador/a de edificios municipais

LISTA DEFINITIVA PARA A PROVISIÓN TEMPORAL DE POSTOS DE TRABALLO, CATEGORÍA LIMPADOR/A DE EDIFICIOS MUNICIPAIS O Sr. alcalde-presidente do Concello de Mugardos dictou, con data 21.07.2011, a resolución n.º 632/2011 pola que se prestou aprobación á lista definitiva para a provisión temporal de postos de traballo no Concello de Mugardos, categoría LIMPADOR/A DE EDIFICIOS MUNICIPAIS, tal como figura deseguido: Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 21 DE XULLO DE 2011. O ALCALDE ASDO. XOSÉ FERNÁNDEZ BARCIA
01/08/2011 | Administración LocalMunicipal
Carballo
Anuncio de delegación de funcións da Alcaldía dende o día 3 ata o 12 de agosto, ámbolos dous incluídos

Por resolución da Alcaldía nº 1627/2011 do 22 de xullo, foron delegadas as funcións da Alcaldía dende o 3 ao 12 de agosto, ámbolos dous incluídos, dacordo co seguinte: Tendo previsto ausentarme do termo municipal desde o día 3 ata o 12 de agosto de 2011, ámbolos dous incluídos, e en virtude das atribucións conferidas pola Lei, Primeiro.- Delegar as funcións da Alcaldía na Tenente de Alcalde deste Concello, Dona Dativa Verschueren La Guardia, desde o día 3 ata o 12 de agosto de 2011, ámbolos dous incluídos. Segundo.- Notificar esta resolución á Tenente de Alcalde. Terceiro.- Dar traslado ós servizos municipais para os efectos oportunos así como ó Pleno Municipal na primeira sesión que celebre. Carballo, 22 de xullo de 2011 O Alcalde D. Evencio Ferrero Rodríguez
01/08/2011 | Administración LocalMunicipal
Mugardos
Lista definitiva para a provisión temporal de postos de traballo do Concello de Mugardos, categoría peón de servizos varios

LISTA DEFINITIVA PARA A PROVISIÓN TEMPORAL DE POSTOS DE TRABALLO, CATEGORÍA PEÓN SERVIZOS VARIOS O Sr. alcalde-presidente do Concello de Mugardos dictou, con data 21.07.2011, a resolución n.º 631/2011 pola que se prestou aprobación á lista definitiva para a provisión temporal de postos de traballo no Concello de Mugardos, categoría PEÓN SERVIZOS VARIOS, tal como figura deseguido: Para os efectos de realizar, se é o caso, os chamamentos para contratación vía telefónica tomarase, salvo manifestación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderase interpoñer recurso contencioso-administrativo, no prazo de dous meses, contados dende o día seguinte ó da publicación da presente, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 21 DE XULLO DE 2011. O ALCALDE ASDO. XOSÉ FERNÁNDEZ BARCIA
01/08/2011 | Administración LocalMunicipal
Boiro
Anuncio de aprobación inicial de modificación das bases de execución do orzamento 2011

O Pleno da Corporación, na sesión ordinaria realizada o día 21 de xullo de 2011, ven de aprobar inicialmente a modificación das Bases de Execución nº 43, 44 e 45 do Orzamento do exercizo 2011. O que se fai público a fin de que, durante o prazo de quince días hábiles, a contar desde o seguinte ao da publicación no Boletín Oficial da Provincia, os interesados poidan examinar o expediente e presentar reclamacións ante o Pleno da Corporación. A referida modificación entenderase definitivamente aprobada se durante o devandito prazo non se presentaran reclamacións. No caso contrario, o Pleno disporá do prazo dun mes para resolvelas. Boiro, 22 de xullo de 2011 O Alcalde Presidente Juan José Dieste Ortigueira
01/08/2011 | Administración LocalMunicipal
Cerceda
Intervención
Anuncio exposición pública conta xeral 2010

Formada a Conta Xeral do Concello de Cerceda correspondente ao exercizo orzamentario de 2010 cos estados e contas a que se refire o artigo 209 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e as Reglas 97 e seguintes da Instrucción de Contabilidade para a Administración Local aprobada por Orde de 23 de novembro de 2004, e informada pola Comisión Especial de Contas en sesión de 21 de xullo de 2011, exponse ao público, xunto cos documentos que a xustifican, na Intervención desta entidade, por período de quince días soltos, que contan a partir do seguinte ao da inserción do presente edicto no Boletín Oficial da Provincia. Durante dito prazo e oito días máis os interesados lexítimos poderán examinala e formular por escrito as alegacións que estimen pertinentes de conformidade co disposto no artigo 212 do Real Decreto Lexislativo 2/2004, de 5 de marzo. Cerceda, 22 de xullo de 2011 O Alcalde, José García Liñares.
01/08/2011 | Administración LocalMunicipal
Ames
Decreto Javier Baz Algieri (Const. Mouriño Bello, SL) Decreto 418/2011

Anuncio do 11 de xullo de 2011, do Departamento de Urbanismo do Concello de Ames, polo que se empraza ao interesado para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se indica no anexo para notificárselle a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio no Boletín Oficial da Provincia, nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte Ames, 11 de xullo de 2011 O Alcalde Santiago V. Amor Barreiro 1. Expediente: Decreto 418/2011 Interesado: Elvio Javier Baz Algieri na representación de Construcciones Mouriño Bello, S. L. Acto notificado: Inicio expediente de orde de execución.
01/08/2011 | Administración LocalMunicipal
As Somozas
Aprobacion inicial de modificación de crédito

Aprobado inicialmente polo Pleno deste Concello en sesión ordinaria celebrada o 20 de xullo de 2011, o expediente de modificación de crédito núm.2/2011 por suplemento de crédito, en cumprimento co disposto no artigo 169 do Texto Refundido da Lei reguladora de facendas locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente de referencia, polo prazo de quince días, que comenzarán a contarse desde a publicación deste anuncio, co fin de que durante este poidan formularse ante o Pleno da Corporación as reclamacións que consideren pertinentes. As Somozas, 21 de xullo de 2011 O Alcalde, Asdo.: Manuel Candocia Ramos
01/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso, sobre bens e dereitos afectados por instalacións eléctricas. (Expediente 178/2009)

Resolución do 12 de xullo de 2011 da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.: 178/2009)- L. M. T., C. T., R. B. T., Olveira de Arriba (Ribeira). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV., de 12 m. de lonxitude, coa orixe na L. M. T. A. existente denominada Ribeira Olveira-Rial e final no centro de transformación a instalar no lugar de Olveira de Arriba, no termo municipal de Ribeira, (expte. n° 178/2009), por resolución desta Xefatura Territorial de data 16 de outubro de 2009, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 da Coruña. Esta Xefatura Territorial acorda sinalar o día 1 de setembro de 2011 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Ribeira, deducida da que se someteu a información pública no DOG, BOP e no xornal “El Ideal Gallego” de datas 28/07/09, 23/07/09 e 16/07/09, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 12 de xullo de 2011 A xefa territorial, Tristana Moraleja Gómez
01/08/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Expropiación para imposición de servidumes de paso, sobre bens e dereitos afectados por instalacións eléctricas. (Expediente 65/2009)

Resolución do 12 de xullo de 2011 da Xefatura Territorial da Consellería de Economía e Industria da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.: 65/2009)- L. M. T., C. T., R. B. T., Bugalleira-Balarés (Ponteceso). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aéreo-subterránea a 20 kV., de 619 m. de lonxitude, coa orixe no apoio n°60 da L. M. T. Ponteceso-Corme e final no centro de transformación a instalar no lugar de Bugalleira-Balarés, no termo municipal de Ponteceso (expte. n° 65/2009), por resolución desta Xefatura Territorial de data 13 de outubro de 2009, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 da Coruña. Esta Xefatura Territorial acorda sinalar o día 8 de setembro de 2011 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do seu Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Ponteceso, deducida da que se someteu a información pública no DOG, BOP e no xornal “La Opinión” de datas 17/07/09, 09/07/09 e 03/07/09, respectivamente, acto ao que deberán concorrer os propietarios propostos das fincas afectadas, aos que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente aos efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5 ° da devandita Lei de Expropiación Forzosa. A Coruña, 12 de xullo de 2011 A xefa territorial, Tristana Moraleja Gómez
01/08/2011 | Administración LocalMunicipal
Carballo
Anuncio da delegación da Presidencia da Comisión Informativa de Promoción Económica, Obras, Medio Ambiente e Servizos

Por resolución da Alcaldía nº 1624/2011 do 21 de xullo, foi delegada a presidencia da Comisión Informativa de Promoción Económica, Obras, Medio Ambiente e Servizos, dacordo co seguinte: A Comisión Informativa de Promoción Económica, Obras, Medio Ambiente e Servizos (CIPEOMAS), en sesión celebrada o 20 de xullo de 2011, propón que a Presidencia da mesma sexa delegada no Concelleiro de Promoción Económica e Contratación, Don José Manuel García Guillín. De acordo co previsto no artigo 125 do R. D. 2568/1986 e artigos concordantes do mesmo texto normativo, Primeiro.- Delegar a Presidencia da Comisión Informativa de Promoción Económica, Obras, Medio Ambiente e Servizos (CIPEOMAS), no Concelleiro de Promoción Económica e Contratación, Don Alberto Luis Juan Isaac Arfan Chuchuca. Segundo.- Notificar ao Sr. García Guillín esta resolución e dar conta da mesma á Comisión Informativa na primeira sesión que celebre. Terceiro.- Publicar esta resolución no Boletín Oficial da Provincia Carballo, 22 de xullo de 2011 O Alcalde D. Evencio Ferrero Rodríguez
01/08/2011 | Administración LocalMunicipal
Teo
Anuncio de aprobación definitiva de desafectación de dous inmobles

No expediente de desafectación dos inmobles sitos no lugar de Fontenlo nº 29 (Teo) e no lugar de Vilariño nº 14 (Vilariño), ata agora destinados ao servizo público de escolas unitarias, e a súa afectación simultanea ao servizo público de locais socioculturais, como mutación demanial interna ou obxetiva, sen que supoña cambio da súa natureza de bens de dominio público, afectos a un servizo público, detectouse un erro material no anuncio remitido ao BOP para a súa publicación, ao terse envíado con data de 05/07/2011 (rex. saída nº 2.334) o anuncio de exposicion pública xa remitido e publicado no seu día (BOP nº 69, do 11/04/2011), que en virtude do exposto foi erroneamente publicado no BOP nº 133 de 13/07/2011. Por medio do presente procédese á facer público o anuncio relativo ao carácter definitivo da aprobación da desafectación dos inmobles citados do uso educativo e a súa afectación simultánea ao uso sociocultural, ao ter transcorrido o prazo de exposición pública dun mes, sen que durante o mesmo se presentara alegación algunha. Considerando que o Pleno do Concello de Teo, na sesión ordinaria de 30 de marzo de 2011, acordou aprobar inicialmente a desafectación dos inmobles sitos no lugar de Fontenlo nº 29, parroquia de Teo e no lugar de Vilariño nº 14, parroquia de Vilariño, ata agora destinados ao servizo público de escolas unitarias, e a súa afectación simultanea ao servizo público de locais socioculturais, como mutación demanial interna ou obxetiva, sen que supoña cambio da súa natureza de bens de dominio público, afectos a un servizo público. En virtude do acordado polo Pleno da Corporación e de conformidade co disposto nos artigos 81 da LRBRL, 269 LALGA, 8 do RBEL e arts.71 e 72 da LPAP, expúsose ao público o expediente polo prazo dun mes, mediante insercción de anuncio no taboleiro de edictos do Concello e no Boletín Oficial da Provincia (nº 69, de 11/04/2011), a fin de que os interesados puideran presentar as alegacións que estimaran pertinentes. Transcorrido o prazo citado sen que se presentara alegación algunha, e segundo o acordo polo Pleno da Corporacion na sesión ordinaria de 30 de marzo de 2011, considerase aprobada definitivamente a desafectación dos inmobles citados do uso educativo e a súa afectación simultánea ao uso sociocultural. O que se fai público para xeral coñecemento. Teo, 19 de xullo de 2011 O alcalde Martiño Noriega Sánchez
01/08/2011 | Administración LocalMunicipal
Tordoia
Cuenta general 2010

De conformidade co sinalado no artigo 212.3 do RDL 2/2004, de 5 de marzo, texto refundido da Lei Reguladora das Facendas Locais e o artigo 116 a Lei 7/1985, de 2 de abril, reguladora das Bases do Réximen Local, sométese a información pública a CONTA XERAL DO EXERCICIO DE 2010, cos seus xustificantes e o informe da Comisión de Contas, por término de quince días. Neste prazo e oito días máis, admitiránse os reparos que poidan formularse por escrito, os que serán examinados por dita Comisión, que practicará cantas comprobacions crea necesarias, emitindo novo informe. En Tordoia, a 18 de xullo de 2011 O Alcalde Antonio Pereiro Liñares
01/08/2011 | Administración LocalMunicipal
Trazo
Nomeamento de tenentes de alcalde

A Alcaldía deste concello por Decreto de data 17 de xuño de 2011, RESOLVEU; Nomear membros da Xunta de Goberno Local e Tenentes de Alcalde, ós seguintes, Concelleiros: - PRIMEIRO TENENTE DE ALCALDE D. Manuel-Antonio Castiñeiras Sánchez - SEGUNDO TENENTE DE ALCALDE D. José Liste Calviño - TERCEIRO TENENTE DE ALCALDE D. Antonio-Eugenio Lamas Pazos O que se fai público en cumprimento dos artigos 46 e 52 do Regulamento de Organización Funcionamento e Réxime Xurídico das Entidades Locais. Trazo 6 de xullo de 2011 O Alcalde José Dafonte Varela
01/08/2011 | Administración LocalMunicipal
Carballo
Anuncio de delegación da Presidencia da Comisión Informativa de Facenda, Especial de Contas, Réxime Interior e Contratación

Por resolución da Alcaldía nº 1623/2011 do 21 de xullo, foi delegada a presidencia da Comisión Informativa de Facenda, Especial de Contas, Réxime Interior e Contratación, dacordo co seguinte: A Comisión Informativa de Facenda, Especial de Contas, Réxime Interior e Contratación, en sesión celebrada o 20 de xullo de 2011, propón que a Presidencia da mesma sexa delegada na Concelleira de Facenda, Patrimonio, Participación Social e Festas, Dona María Belén Lendoiro Esmorís. De acordo co previsto no artigo 125 do R. D. 2568/1986 e artigos concordantes do mesmo texto normativo, Primeiro.- Delegar a Presidencia da Comisión Informativa de Facenda, Especial de Contas, Réxime Interior e Contratación, (CIFECRIC) na Concelleira delegada de Facenda, Patrimonio, Participación Social e Festas, Dona María Belén Lendoiro Esmorís. Segundo.- Notificar á Sra. Lendoiro Esmorís esta resolución e dar conta da mesma á Comisión Informativa na primeira sesión que celebre. Terceiro.- Publicar esta resolución no Boletín Oficial da Provincia. Carballo, 22 de xullo de 2011 O Alcalde D. Evencio Ferrero Rodríguez
01/08/2011 | Administración LocalMunicipal
Vedra
Urbanismo
Edicto exposición ao público de actividade

Solicitada desta alcaldía por ADRIÁN GARCÍA GARCÍA, licenza de EXPLOTACIÓN AVÍCOLA DE GALIÑAS POÑEDORAS (MELLORA), no lugar de Ponte Ulla da parroquia de Ponte Ulla, deste termo. Cumprindo o disposto no artigo 8.3º do Decreto 133/2008, do 12 de xuño, polo que se regula a avaliación da incidencia ambiental (DOG núm.126, do 1 de xullo), sométese o expediente a información pública por un período de vinte días hábiles, co fin de que durante este, que comezará a computarse dende o día seguinte ao da última publicación deste edicto no DOG ou no BOP de A Coruña, poidan examinar o expediente, na Secretaría deste concello, as persoas que dalgún modo se consideren afectadas e formular por escrito as reclamacións ou observacións que estimen oportunas. O expediente estará a disposición dos interesados no Departamento de Urbanismo os luns, mércores e xoves, en horario de 8.30 a 14.30 horas. Vedra, 19 de xullo de 2011 O ALCALDE, Carlos Martínez Carrillo
01/08/2011 | Administración LocalConsorcios
Consorcio de Santiago
Resolución do Consorcio da Cidade de Santiago pola que se anuncia a adxudicación do servizo de vixilancia da Escola de Altos Estudios Musicais (EAEM)

RESOLUCIÓN DO CONSORCIO DA CIDADE DE SANTIAGO POLA QUE SE ANUNCIA A ADXUDICACIÓN DO SERVIZO DE VIXILANCIA DA ESCOLA DE ALTOS ESTUDIOS MUSICAIS (EAEM) 1.–Entidad adxudicadora. a) Consorcio da cidade de Santiago. b) Número de expediente: 2011/0033. c) Dirección de Internet do perfil de contratante: www.consorcio-santiago.org. 2.–Obxecto do contrato. a) Tipo: administrativo. b) Descrición: servizo de vixilancia da Escola de Altos Estudios Musicais (EAEM). c) CPV (referencia de nomenclatura): 79714000-2. d) Medio de publicación do anuncio de licitación: BOP núm.61. e) Data de publicación do anuncio de licitación: 30 de marzo de 2011.3.–Tramitación e procedemento. a) Tramitación: ordinaria. b) Procedemento: aberto.4.–Orzamento base de licitación. Importe neto: € 33.008,26 €. Importe total, incluído o IVE (18%): 38.949,74 €. 5.–Adxudicación. a) Data: 30 de xuño de 2011. b) Contratista: COMPAÑIA DE PROTECCIÓN Y VIGILANCIA GALAICA, S. A. c) Importe ou canon de adxudicación: Importe neto: 13.993,33 €. Importe total, IVE (18%) incluído: 16.512,13 €. Santiago de Compostela, 20 de xullo de 2010. O xerente, Xosé Manuel Villanueva Prieto
01/08/2011 | Administración LocalMunicipal
Ribeira
Relación de contribuintes pendentes de notificar por infraccións xenéricas de normas de policía, tras realiza-los intentos legalmente estbrecidos mediante certificado con acuse de recibo ou notificación infructuosa en domicilio

ACTO QUE SE NOTIFICA: Notificacións de Resolución de expedientes sancionadores en materia de Policía.1. De conformidade co disposto nos artigos 59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas por infraccións xenéricas en materia de policía efectuadas de oficio polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no expediente de inicio e que se enumeran a continuación: Expedientes sancionadoress 77/2010, 88/2010, 12/2011 e 14/2011.2. A sanción poderá facerse efectiva na contía correspondente, por un dos seguintes medios: - Persoalmente nas Oficinas de Tesorería Municipal do Concello, sita na Praza do Concello s/n, de Riveira, aberta ao público de luns a venres de 9 a 14 horas. - Mediante xiro postal, facendo constar número de expediente, nome e enderezo do infractor.3. Transcorridos os prazos anteriores sen efectua-lo ingreso, procederase ó seu cobro pola vía administrativa de apremio, co recargo do 20%, más intereses de demora e costas que en cada caso sexan esixibles.4. Contra a presente Resolución que pon fin á vía administrativa, so cabe interpoñe-los seguintes recursos: a) De REPOSICIÓN: Con carácter potestativo, ante a Alcaldía, no prazo de 1 mes contado desde o día seguinte ó da notificación da presente (Publicación). b) CONTENCIOSO-ADMINISTRATIVO: Ante o Xulgado do Contencioso-administrativo de Santiago de Compostela, no prazo de 2 meses contados desde o día seguinte ó da notificación da presente Resolución (Publicación). Sen prexuízo de que poida interpoñer calquera outro recurso que considere axeitado a dereito. Riveira, 15 de xullo de 2011. ALCALDE, Manuel Ruiz Rivas. Relación de suxeitos a que se refire este Edicto:
01/08/2011 | Administración LocalMunicipal
A Baña
Mellora explotación gandeira

Solicitada nesta Alcaldía por SAT Xuaneiro 980 XUGA licenza municipal para “ACTIVIDADE E PROXECTO DE MELLORA DE EXPLOTACIÓN AGRARIA”, no lugar de Guimaráns, parroquia de Cabanas, e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse dende o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamación ou observacións que se estimen oportunas. A Baña, a 20 de Xullo de 2011. O Alcalde Asdo.- José Andrés García Cardeso.
01/08/2011 | Administración LocalMunicipal
Noia
Administración Financeira. Intervención
Aprobación provisional Expdente.1/2011 de Modificación das BEO

Aprobado inicialmente polo Pleno da Corporación, en sesión ordinaria celebrada o 14 de Xullo de 2011, o expediente de modificación das BEO 2006-prorrogadas: Base 31ª: Retribucións e indemnizacións dos membros da corporación. En cumprimento do disposto nos artigos 169.1 do Texto refundido da Lei reguladora de facendas locais, exponse ao público na Intervención municipal o expediente de referencia, polo prazo de quince días hábiles, que comezarán a contarse desde o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 20 de Xullo de 2011. O Alcalde Rafael Garcia Guerrero
29/08/2011 | Administración LocalMunicipal
As Pontes de García Rodríguez
Intervención
Anuncio suplemento de crédito

Aprobación definitiva do expediente de modificación de créditos número 35/2011 aprobado polo Pleno da Corporación Tendo sido aprobado polo Pleno deste Concello o Expediente de Modificación de Créditos nº 35/2011 de suplemento de crédito número 2/2011, por acordo adoptado en sesión celebrada o 29 de xullo de 2011, non tendo sido presentadas reclamacións contra o mesmo dentro do plazo regulamentario de exposición ó público, polo Sr. Alcalde-Presidente resolveuse a súa aprobación definitiva e dando cumprimento ó que dispón o artígo 177.2 do RDL 2/2004, de 5 de marzo, faise público que dito expediente ascende a un importe de 1.177.052,08 euros quedando o Estado de Gastos e Ingresos do Orzamento Xeral para 2.011 como se seguido se reflicte: Segundo dispón o artigo 177.2 do RDL 2/2004, de 5 de marzo, en relación co artigo 169 do mesmo Real Decreto, contra este Expediente poderá interporse directamente recurso contencioso-administrativo no prazo de dous meses a contar desde o día seguinte á publicación deste anuncio no Boletín Oficial da Provincia. As Pontes de García Rodríguez, a 24 de agosto de 2011 O alcalde en funcións Coral Trafach El Hadef
29/08/2011 | Administración LocalMunicipal
Rois
Anuncio de baixa de oficio no padrón de habitantes

Por incumprir os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, fáiselle saber ás persoas abaixo mencionadas, a incoación do expte. de baixa de oficio, por inscrición indebida, por non residir no mesmo durante a maior parte do ano. Contra esta presunción poderán, nun prazo de 10 días hábiles, manifestar se están ou non conformes coa baixa podendo, neste derradeiro caso, alegar e presentar os documentos e xustificacións que estimen pertinentes, ó obxecto de acreditar que é neste Municipio no que residen o maior número de días ó ano, advirtíndolles que rematado dito prazo, efectuaránse os trámites necesarios para proceder á baixa de oficio no citado padrón. Persoas mencionadas: Urb. A Gandariña nº21 – O Sisto (Ribasar) Urb. A Gandariña nº21 – O Sisto (Ribasar) Rois, 19 de agosto de 2011 O alcalde, Ramón Tojo Lens
29/08/2011 | Administración LocalMunicipal
Narón
Intervención
Edicto aprobación expediente de modificación de créditos 12/11

O Concello Pleno en sesión celebrada o día 28-7-2011 acordou aproba-lo expediente de modificación de créditos Nº 12/2011 financiado mediante baixas por anulación. Sométese ao trámite de información pública que se efectuará no prazo de quince días hábiles, a contar dende o seguinte á data de publicación deste edicto no BOP, ao abeiro do disposto no art.177 do RDL 2/2004 de 5 de marzo que aproba o Texto Refundido da Lei reguladora de Facendas Locais, en relación co 169 da mesma norma, para que os interesados podan formular as alegacións que consideren oportunas. Se contra o mesmo non se formulasen reclamacións, quedará definitivamente aprobado. O que se publica aos efectos da Lexislación citada, facendo constar que contra a aprobación definitiva poderá interpoñerse directamente recurso contencioso- administrativo, ao abeiro do previsto no artigo 171 do RDL 2/2004 de 5 de marzo que aproba o Texto Refundido da Lei reguladora de Facendas Locais, no prazo de dous meses, contados a partires da data na que se produza a súa aprobación definitiva expresa ou tácita. Narón, 10 de agosto de 2011 O Alcalde acct. As.: Iker Miguel Azkoitia Botifoll
29/08/2011 | Administración LocalMunicipal
Dodro
Réxime retributivo dos membros da Corporación con dedicación exclusiva e/ou parcial

Acordo adoptado no Pleno extraordinario do Concello de Dodro, que tivo lugar o día 17 de xuño de 2011, en relación co réxime retributivo dos membros da Corporación con dedicación exclusiva e/ou parcial: Primeiro. Establecer que a primeira tenente de alcalde dona Mª Soledad Boga Grela exerza o seu cargo en réxime de dedicación exclusiva, a partir do día 17 de xuño de 2011, co fin de poder atender coa maior dispoñibilidade as funcións inherentes ao seu cargo, especialmente durante o horario de mañá e de atención ao público, para a consecución da maior eficacia e celeridade nas xestións necesarias no exercicio das competencias que se atribúan e a implicación requirida para a satisfacción das necesidades e aspiracións da comunidade veciñal e intereses públicos cuxa xestión estea encomendada a esta Administración Local. Segundo. Establecer o seguinte réxime de retribucións polo desempeño do cargo de primeira tenente de alcalde en réxime de dedicación exclusiva, que se percibirá en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro: Retribución anual bruta de 28.000 € (estando incluídos nesta cantidade os trienios correspondentes) que se incrementará anualmente de conformidade co que establezan as Leis de orzamentos xerais do Estado para os funcionarios públicos. Esta retribución é incompatible coas asistencias pola concorrencia efectiva ás sesións dos órganos colexiados dos que forme parte, pero si poderá percibir indemnizacións polos gastos efectivos ocasionados no exercicio do seu cargo, segundo as normas de aplicación xeral nas Administracións públicas e nas que en desenvolvemento das mesmas aprobe o Pleno da Corporación. Terceiro. Que pertencendo ao réxime de funcionarios civís do Estado se proceda á súa alta no réxime xeral de Clases Pasivas de Muface, tal e como corresponde. A Corporación asumirá o pagamento da cota empresarial que lle corresponda. Cuarto. Que se publique no Boletín Oficial da Provincia de forma íntegra o acordo plenario, aos efectos do seu xeral coñecemento. Dodro, 27 de xullo de 2011.-O alcalde.-Noelia Margarita Prejano Aido
29/08/2011 | Administración LocalMunicipal
Narón
Intervención
Edicto aprobación do padrón de contribuintes pola taxa de axuda no fogar libre concorrencia e dependencia correspondente a maio 2011

A Xunta de Goberno Local, en sesión celebrada o día 21 de xullo de 2011, adoptou entre outros o acordo seguinte: 1.- Aprobar o padrón de contribuíntes pola prestación do servizo de axuda no fogar- libre concorrencia, correspondente ao mes de maio do ano 2011: que comenza por RUZ BARRILERO, CHRISTIAN ROBERT CLARENA e remata por DE LIBANO, ANDREEA NICOLETA DIAZ DE OTAZU, cun total de 46 usuarios atendidos, cun importe de 988,78 euros.2.- Aprobar o padrón de contribuíntes pola prestación do servizo de axuda no fogar- dependencia, correspondente ao mes de maio do ano 2011: que comenza por DE ECHEVARRIA, GEORGETA SCHIPOR e remata por JOHAN STEVEN DEUS YANANGOMEZ, Maria Saladina Oke Delay, cun total de 111 usuarios atendidos, cun importe de 7.536,59 euros.3.- De acordo co disposto no artigo 75 da ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei Xeral Tributaria 4.- Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso - administrativo a que se refire o artigo 108 da Lei 7/1985.5. - A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 8 de agosto de 2011 O Alcalde acctal Neco Francisco M Olaskoaga Paralluelo
29/08/2011 | Administración LocalMunicipal
A Laracha
Anuncio BOP decreto de delegación específica

Don José Manuel López Varela, Alcalde-Presidente do Concello da Laracha, en virtude do disposto no artigo 51 do Código Civil, artigos 23 da LRBRL 7/85, artigos 44 e 47 do ROF 2568/1986, artigos 63 da Lei 5/97 de 22 de xullo de Administración Local de Galicia y demáis normativa concordante, RESOLVO: 1.- Delegar a favor de Dª. MARÍA ROCÍO LÓPEZ REY, Concelleira do Concello da Laracha, a atribución para autorizar a celebración de matrimonio o día 10 de setembro de 2011, ás 12:30 horas no Salón de Plenos da Casa do Concello.2.- Mandar publicar esta resolución no Boletín Oficial da Provincia 3.- Dar conta ao Pleno na primeira sesión que se celebre Sia Fargas Calvet, 18 de agosto de 2011 O Alcalde A Concelleira José Manuel López Varela Mª Rocío López Rey Ante mín, O Secretario Acctal. Juan Carlos Antelo Martínez
29/08/2011 | Administración LocalMunicipal
Dodro
Renumeración de ordenanzas fiscais

Acordo adoptado no Pleno ordinario do Concello de Dodro, que tivo lugar o día 15 de xullo de 2011, en relación á renumeración de ordenanzas fiscais: Primeiro. Renumerar, atendendo á súa antigüidade, as ordenanzas fiscais en vigor deste concello que se relacionan:  Ordenanza fiscal núm.1 reguladora do Imposto sobre Construcións, Instalacións e Obras  Ordenanza fiscal núm.2 reguladora da taxa por outorgamento de licenzas e autorizacións administrativas de auto-taxis e demais vehículos de aluguer  Ordenanza fiscal núm.3 reguladora do Imposto sobre Vehículos de Tracción Mecánica  Ordenanza fiscal núm.4 do Imposto sobre Actividades Económicas  Ordenanza fiscal núm.5 reguladora da taxa por documentos que expidan ou de que entendan o concello ou as autoridades locais, a instancia de parte  Ordenanza fiscal núm.6 reguladora da taxa por licenza de apertura de establecementos  Ordenanza fiscal núm.7 reguladora da taxa por servizos do pavillón polideportivo municipal  Ordenanza núm.8 reguladora da taxa por ocupación do subsolo, solo e voo de terreos de uso público municipal  Ordenanza fiscal núm.9 do imposto sobre bens inmobles  Ordenanza núm.10 da taxa por servizo de recollida de lixo  Ordenanza núm.11 da taxa pola instalación e utilización de carteis para exhibición de publicidade en terreos de dominio público e instalacións deportivas municipais  Ordenanza fiscal núm.12 reguladora da taxa por prestación de servizos deportivos  Ordenanza núm.13 reguladora do prezo público pola prestación do servizo de tala e roza no Concello de Dodro  Ordenanza fiscal núm.14 reguladora da taxa polo subministro e acometida á rede xeral de abastecemento de auga potable  Ordenanza núm.15 reguladora das taxas pola prestación do servizo da rede de sumidoiros e depuración de augas residuais  Ordenanza fiscal núm.16 reguladora da taxa pola prestación de servizos culturais e polo uso das instalacións municipais  Ordenanza fiscal núm.17 reguladora da taxa pola utilización privativa ou aproveitamento especial de dominio público local polas empresas explotadoras dos servizos de telefonía móbil, no Concello de Dodro  Ordenanza fiscal núm.18 reguladora da taxa pola utilización da pista de pádel de Lestrobe  Ordenanza fiscal núm.19 reguladora da taxa pola utilización do campo de fútbol de Chenlo  Ordenanza núm.20 reguladora do prezo público pola prestación do servizo de axuda no fogar do Concello de Dodro Segundo. Publicar este acordo no Boletín Oficial da Provincia. Dodro, 27 de xullo de 2011.-O alcalde.-Jose Dolores Izarra Mendel
29/08/2011 | Administración LocalMunicipal
Oleiros
Organismo Autónomo Municipal de Cultura
Anuncio para a licitación da contratación da xestión da Escola Municipal de Danza (II)

Por Resolución da concellería delegada de ensino e xuventude nº 249/2011, de vinte e catro de agosto de 2011, aprobouse o expediente administrativo para a contratación da xestión da Escola Municipal de Danza, despois de resultar deserto o convocado con anterioridade para este mesmo obxecto.1. Entidade adxudicadora.- Organismo Autónomo Municipal de Cultura do Concello de Oleiros.2. Obxecto do contrato. - Xestión da Escola Municipal de Danza de Oleiros (2ª convocatoria). 3. Prazo de execución. - Un ano, prorrogable por outro ano máis.4. Lugar de execución.- Escola municipal de Danza; Avda de Valle-Inclán, nº 24, 15172 Perillo, Oleiros (A Coruña). 5. Sistema de adxudicación.- Concurso con procedemento aberto e multiplicidade de criterios. Tramitación urxente.6. Tipo de licitación.- Importe sen IVE= 127.000 euros por ano.7. Garantía definitiva. - 5 por ciento do importe de adxudicación, excluido o IVE.8. Documentación e información.- Secretaría- Intervención do Organismo Autónomo Municipal de Cultura do Concello de Oleiros. Teléfono.- 981.610000. Fax.- 981.63.18.25.9. Requisitos específicos do contratista.- Solvencia técnica e económico-financeira, de acordo co disposto no Anexo 2 do prego de condicións.10. Proposicións.- Poderán presentarse no Rexistro Xeral do Organismo Autónomo Municipal de Cultura (R/ Camilo Díaz Baliño, s/n- 15173- Oleiros) entre as 8:30 horas e 13:00 horas. Prazo.- 8 días naturais, a contar desde o día seguinte á data de publicación do anuncio no BOP. Documentación.- A establecida no parágrafo X do prego de cláusulas.11. Criterios de adxudicación. - Para a adxudicación do concurso, teranse en conta os criterios que se detallan no Anexo 2, parágrafo 4 do prego.12. Apertura de ofertas. - A apertura dos sobres 2 e 3 realizarase en acto público no lugar, data e hora que sinale no perfil do contratante e no taboleiro de edictos do Organismo Autónomo Municipal de Cultura 13. Gastos de anuncios. - O gasto derivado das publicacións desta licitación será por conta do adxudicatario ata un importe máximo de 600 euros. Oleiros, a 24 de agosto de 2011. Asdo. Sandra Fernández Fernández (Concelleira delegada de Ensino e Xuventude)
29/08/2011 | Administración LocalMunicipal
Dodro
Delegación de atribucións da Alcaldía na Xunta de Goberno Local

Vistos os artigos 20.1 da LBRL, na redacción dada pola Lei 11/1999, do 21 de abril, artigos: 35, 52, 112 e 113 do Real decreto lexislativo 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, e 59 e 65 da Lei 5/1997, do 22 de xullo de administración local de Galicia. Vista a proposta formulada ao Pleno do Concello relativa a constitución da Xunta de Goberno Local, e se a mesma prospera, Primeiro. Delegar na Xunta de Goberno Local as competencias orixinariamente atribuídas á Alcaldía, salvo as de convocar e presidir as sesións do Pleno e da Xunta de Goberno Local, decidir os empates co voto de calidade, a concertación de operacións de crédito, a xefatura superior de todo o persoal, a separación do servizo dos funcionarios e o despedimento do persoal laboral, e as enunciadas nos apartados a), e), j), k), l) e m) do número 1 do artigo 21 da Lei de bases de réxime local. Non obstante as delegacións conferidas, a Alcaldía poderá, en resolución motivada, resolver sobre a materia delegada, cando a urxencia do asunto así o xustifique, dando conta á Xunta de Goberno Local na sesión inmediata seguinte á adopción daquela resolución. Segundo. Notificar persoalmente a presente resolución ós designados que se considerará aceptada tacitamente, salvo manifestación expresa, remitir o Decreto para a súa publicación no Boletín Oficial da Provincia, sen prexuízo da súa efectividade, dende o día seguinte a aquel en que o Pleno acorde, no seu caso, a creación da Xunta de Goberno Local. Terceiro. Dar conta desta resolución ao Pleno do Concello, na primeira sesión que teña lugar Mándao e asina o alcalde en Dodro, o 14 de xuño de 2011.-O alcalde.-Nuhacet Ovin Peno